คำสั่งนายกรัฐมนตรีคำสั่งนายกรัฐมนตรีที่๔/๒๕๔๘เรื่องการแต่งตั้งพนักงานเจ้าหน้าที่ หัวหน้าผู้รับผิดชอบในการแก้ไขสถานการณ์ฉุกเฉินและคณะที่ปรึกษา[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาสจังหวัดปัตตานี และจังหวัดยะลา ลงวันที่ ๒๐ กรกฎาคม พ.ศ. ๒๕๔๘ แล้ว นั้นอาศัยอำนาจตามความในมาตรา ๗ วรรคสาม และวรรคสี่มาตรา ๘ มาตรา ๑๐ และมาตรา ๑๕ แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ นายกรัฐมนตรีจึงมีคำสั่งดังต่อไปนี้๑. ให้ผู้ปฏิบัติงานในกองอำนวยการเสริมสร้างสันติสุขจังหวัดชายแดนภาคใต้(กอ.สสส.จชต.) เป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ มีหน้าที่ปฏิบัติงานตามพระราชกำหนดดังกล่าวกฎหมายที่โอนมาเป็นอำนาจหน้าที่ของนายกรัฐมนตรีและกฎหมายที่นายกรัฐมนตรีเป็นผู้รักษาการทั้งนี้ เท่าที่มีความจำเป็นในการปฏิบัติงานให้สถานการณ์ฉุกเฉินยุติลงให้พนักงานเจ้าหน้าที่ซึ่งผู้อำนวยการเสริมสร้างสันติสุขจังหวัดชายแดนภาคใต้กำหนดมีอำนาจหน้าที่เช่นเดียวกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาเว้นแต่การใช้อำนาจสอบสวนต้องเป็นพนักงานเจ้าหน้าที่ซึ่งเป็นข้าราชการฝ่ายพลเรือนซึ่งดำรงตำแหน่งตั้งแต่ระดับ ๓เจ้าหน้าที่ฝ่ายทหารซึ่งมียศตั้งแต่ร้อยตรีหรือเจ้าหน้าที่ฝ่ายตำรวจซึ่งมียศตั้งแต่ร้อยตำรวจตรีขึ้นไป๒. ให้แม่ทัพภาคที่๔ เป็นหัวหน้าผู้รับผิดชอบในการแก้ไขสถานการณ์ฉุกเฉิน และให้มีอำนาจตามมาตรา ๑๐แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘๓. พนักงานเจ้าหน้าที่ตาม๑. ผู้ใดจะใช้อำนาจหน้าที่ในเรื่องใดได้เพียงใดการแบ่งหน้าที่การปฏิบัติงานระหว่างพนักงานเจ้าหน้าที่ตาม ๑.กับหน่วยงานเดิมตามกฎหมายที่โอนมาเป็นของนายกรัฐมนตรีหรือกฎหมายที่นายกรัฐมนตรีเป็นผู้รักษาการรวมทั้งวิธีปฏิบัติงานของพนักงานเจ้าหน้าที่นั้นให้เป็นไปตามที่หัวหน้าผู้รับผิดชอบกำหนด ทั้งนี้ต้องอยู่ภายใต้ขอบเขตการใช้อำนาจหน้าที่ตามที่รองนายกรัฐมนตรีผู้กำกับการปฏิบัติงานตามประกาศสถานการณ์ฉุกเฉินกำหนดด้วยในการกำหนดให้พนักงานเจ้าหน้าที่ตาม ๑.ใช้อำนาจใดตามกฎหมายที่นายกรัฐมนตรีเป็นผู้รักษาการให้หัวหน้าผู้รับผิดชอบรายงานให้นายกรัฐมนตรีทราบและแจ้งให้หน่วยงานเดิมตามกฎหมายนั้นทราบด้วย๔. ในการใช้อำนาจปฏิบัติหน้าที่ให้ผู้อำนวยการเสริมสร้างสันติสุขจังหวัดชายแดนภาคใต้และพนักงานเจ้าหน้าที่ถือหลักปฏิบัติดังต่อไปนี้(ก)การใช้อำนาจกำหนดการห้ามหรือการให้กระทำตามข้อกำหนดนี้จะต้องคำนึงถึงหลักนิติธรรมก่อให้เกิดความเดือดร้อนแก่ประชาชนผู้บริสุทธิ์ให้น้อยที่สุดและสร้างความสมานฉันท์ให้เกิดขึ้นในหมู่ประชาชนทุกศาสนา(ข) ในกรณีที่รองนายกรัฐมนตรีผู้ได้รับมอบหมายจากนายกรัฐมนตรีให้กำกับการปฏิบัติงานตามประกาศสถานการณ์ฉุกเฉินสั่งการแตกต่างไปจากที่ผู้อำนวยการเสริมสร้างสันติสุขจังหวัดชายแดนภาคใต้ได้สั่งการไว้ให้ผู้อำนวยการเสริมสร้างสันติสุขจังหวัดชายแดนภาคใต้และพนักงานเจ้าหน้าที่ปฏิบัติตามการสั่งการนั้นของรองนายกรัฐมนตรีโดยพลัน๕. ให้มีคณะที่ปรึกษาคณะหนึ่งเรียกว่าคณะกรรมการนโยบายเสริมสร้างสันติสุขจังหวัดชายแดนภาคใต้(กสชต.) โดยมีองค์ประกอบดังนี้(๑) รองนายกรัฐมนตรี ประธานกรรมการ(พลตำรวจเอก ชิดชัยวรรณสถิตย์)(๒) รองนายกรัฐมนตรี รองประธานกรรมการ(นายจาตุรนต์ ฉายแสง)(๓)รัฐมนตรีว่าการกระทรวงกลาโหม รองประธานกรรมการ(๔)รัฐมนตรีว่าการกระทรวงมหาดไทย รองประธานกรรมการ(๕)รัฐมนตรีว่าการกระทรวงยุติธรรม รองประธานกรรมการ(๖)รัฐมนตรีว่าการกระทรวงวัฒนธรรม รองประธานกรรมการ(๗) รัฐมนตรีว่าการกระทรวงศึกษาธิการ รองประธานกรรมการ(๘) ปลัดกระทรวงกลาโหม กรรมการ(๙) ปลัดกระทรวงการต่างประเทศ กรรมการ(๑๐) ปลัดกระทรวงมหาดไทย กรรมการ(๑๑) ปลัดกระทรวงยุติธรรม กรรมการ(๑๒) ปลัดกระทรวงศึกษาธิการ กรรมการ(๑๓)เลขาธิการคณะกรรมการพัฒนาการเศรษฐกิจ กรรมการและสังคมแห่งชาติ(๑๔)ผู้อำนวยการสำนักข่าวกรองแห่งชาติ กรรมการ(๑๕) ผู้บัญชาการทหารสูงสุด กรรมการ(๑๖) ผู้บัญชาการทหารบก กรรมการ(๑๗) ผู้บัญชาการทหารเรือ กรรมการ(๑๘) ผู้บัญชาการทหารอากาศ กรรมการ(๑๙)ผู้บัญชาการตำรวจแห่งชาติ กรรมการ(๒๐) อธิบดีกรมสอบสวนคดีพิเศษ กรรมการ(๒๑)หัวหน้าส่วนราชการที่เกี่ยวข้อง กรรมการตามที่ประธานเห็นสมควร(๒๒)เลขาธิการสภาความมั่นคงแห่งชาติ กรรมการและเลขานุการร่วม(๒๓)รองผู้บัญชาการทหารสูงสุด กรรมการและเลขานุการร่วม(พลเอก สิริชัย ธัญญสิริ)(๒๔)รองเลขาธิการสภาความมั่นคงแห่งชาติ กรรมการและเลขานุการร่วมที่ได้รับมอบหมาย(๒๕)อธิบดีกรมการปกครอง กรรมการและเลขานุการร่วม(๒๖)รองเสนาธิการทหารบก ที่ได้รับมอบหมาย กรรมการและเลขานุการร่วมให้คณะกรรมการดังกล่าวปฏิบัติหน้าที่เป็นที่ปรึกษาในการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินตามพระราชกำหนดนี้และปฏิบัติการอื่นใดตามที่นายกรัฐมนตรีหรือคณะรัฐมนตรี มอบหมายทั้งนี้ ตั้งแต่บัดนี้เป็นต้นไปสั่งณ วันที่ ๒๐ กรกฎาคม พ.ศ. ๒๕๔๘พันตำรวจโททักษิณ ชินวัตรนายกรัฐมนตรีสุนันทา/ผู้จัดทำ๑๐พฤศจิกายน ๒๕๕๒กวินทราดา/ตรวจ๒๖พฤศจิกายน ๒๕๕๓[๑]ราชกิจจานุเบกษา เล่ม ๑๒๒/ตอนพิเศษ ๕๔ ง/หน้า ๑๓/๒๐ กรกฎาคม ๒๕๔๘